נקודת שוויון (סדרת טלוויזיה, 2021)

נקודת שוויון (באנגלית: The Equalizer) היא סדרת טלוויזיה דרמת פשע אמריקאית, שהוקרנה בבכורה ברשת CBS ב-7 בפברואר 2021. זהו האתחול השני בזיכיון, אחרי הסרט משנת 2014 והמשכו משנת 2018 והוא אתחול מחדש של הסדרה באותו שם מ-1985. הסדרה נוצרה במשותף על ידי המפיקים הבכירים ריצ'רד לינדהיים, עם מייקל סלואן וקווין לטיפה, שמככבת גם בתפקיד הראשי. ג'ון דייוויס, ג'ון פוקס, דברה מרטין צ'ייס, אנדרו מארלו וטרי מילר משמשים גם כמפיקים בכירים. לינדהיים נפטר מאי-ספיקת לב ב-18 בינואר 2021 בזמן שעבד על הסדרה; בכורת הסדרה הוקדשה לזכרו.

במאי 2022, טרם הסתיימה העונה השנייה, הסדרה חודשה לעונות שלישית ורביעית.

== עלילה ==
הסדרה מתארת את חייה של רובין מק'קול, אישה מסתורית, אם חד הורית לבת המתבגרת דלילה, עם רקע מסתורי המשתמשת בכישוריה הנרחבים כדי לעזור לאלה שאין להם מקום אחר לפנות, היא פועלת כמלאך שומר ומגן למי שלא יכולים להגן על עצמם תוך רדיפה אחר גאולה משלה.

== שחקנים ודמויות ==
* קווין לטיפה בתפקיד רובין מק'קול, אם חד הורית גרושה הפועלת כרודפת צדק.
* טורי קיטלס בתפקיד מרקוס דנטה, בלש משכיל במשטרת העיר ניו יורק.
* אדם גולדברג בתפקיד הארי קשגיאן, בעלה של מלודי והאקר שמזייף את מותו בעזרתה של רובין.<ref name="Adam Goldberg"></ref>
* ליזה לפירא בתפקיד מלודי "מל" באיאני, צלפית חיל האוויר לשעבר שהפכה לבעלים של בר ועמיתה של רובין מימי השירות שלה בצבא ארצות הברית.
* לאיה דליאון הייז בתפקיד דלילה מק'קול, בתה בת ה-15 של רובין.
* לוריין טוסיינט בתפקיד ויולה "דודה וי" לסקומב, דודתה הנבונה מאוד של רובין, שגרה עם רובין ודלילה.
* כריס נות' בתפקיד ויליאם בישופ, מנהל לשעבר ב-CIA, המנהל חברת אבטחה פרטית משלו. 
* לורנה קורטני בתפקיד ג'ול מצ'אדו, סטודנט מהדור הראשון במכללה והאיש הראשון שרובין עוזרת לו.
* אריקה קמרנו בתפקיד הבלשית פיילי, שעובדת עם דנטה.

== סקירה ==

== הפקה ==
=== פיתוח ===
בנובמבר 2019, רשת CBS הודיעה כי אתחול מחדש נמצא בפיתוח עם קווין לטיפה בתפקיד הראשי בתור רובין מק'קול. אנדרו מארלו וטרי מילר שימשו כיוצרים עם לטיפה עצמה כמפיקה בפועל.<ref></ref> ב-27 בינואר 2020, CBS הזמינה פרק פיילוט לגרסה החדשה.<ref></ref> חברות ההפקה המעורבות בפיילוט כוללות את Flavor Unit, את דייוויס בידור, מרטין צ'ייס הפקות ואולפני הטלוויזיה CBS ויוניברסל. ב-8 במאי 2020 הוכרז כי ההפקה קיבלה אישור לעונה שלמה.<ref></ref>

ב-3 בדצמבר 2020, CBS הודיעה שהסדרה תעלה בבכורה ב-7 בפברואר 2021 לאחר סופרבול LV.<ref></ref>

=== ליהוק ===
בפברואר 2020 הוכרז כי ליזה לפירא ולוריין טוסיינט קיבלו תפקיד ראשי בפרק הפיילוט.<ref></ref><ref></ref> ב-3 במרץ 2020 הוכרז כי טורי קיטלס הצטרף לצוות השחקנים.<ref></ref> ב-8 במאי 2020 הוכרז כי כריס נות' הצטרף לתפקיד לצדה של לטיפה.<ref></ref>

ב-20 בדצמבר 2021, פוטר נות' מהסדרה אחרי שכבר שודרו שבעה פרקים בעונה השנייה, בעקבות פרסום טענות על תקיפות מיניות כלפי שתי נשים בעבר, והטרדה מינית של השחקנית זואי ליסטר-ג'ונס.

=== צילומים ===
צילום פרק הפיילוט אמור היה להתרחש בניו יורק במרץ 2020. אך ההפקה עוכבה בעקבות מגפת הקורונה בארצות הברית לפני שהצילומים יכלו להתחיל.<ref></ref> ב-9 בפברואר 2021 דווח כי ההפקה הושעתה זמנית עקב בדיקת COVID-19 חיובית אצל חבר צוות.<ref></ref>

== שיווק ==
ב-19 במאי 2020 שוחרר על ידי CBS טיזר בן 30 שניות ובו קווין לטיפה מסבירה את מעורבותה בסדרה.<ref>[https://deadline.com/video/b-positive-trailer-the-equalizer-clarice-first-looks-cbs/ “CBS New Series: ‘B Positive’ Trailer, ‘The Equalizer’ & ‘Clarice’ Teases”] from Deadline Hollywood (May 19, 2020)</ref> בינואר 2021 פרסמה CBS את הטיזר הרשמי הראשון לסדרה.<ref></ref>

== פרסים ומועמדויות ==
{| class="wikitable sortable"
!שנה
!פרס
!קטגוריה
!מועמד/ים
!תוצאה
!מקור
|-
!2024
!פרס NAACP Image
|השחקנית הטובה ביותר בסדרת דרמה
|קווין לטיפה
|
|<ref name=":0"></ref>
|}

== קישורים חיצוניים ==
* 

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:תוכניות טלוויזיה שמתרחשות בניו יורק
קטגוריה:סוכנים חשאיים בדיוניים
קטגוריה:סדרות פעולה אמריקאיות
קטגוריה:סדרות דרמה אמריקאיות
קטגוריה:אולפני CBS: תוכניות וסדרות
קטגוריה:CBS: תוכניות וסדרות
קטגוריה:יוניברסל טלוויזיה: סדרות טלוויזיה